NIGOLO' ZAMMIT, M.D. Ta' Parni Ġ. Hallini llum, f'isem das-raħal tagħna Ninsiġlek dit-tislima, Biex infissirlek biha kif jixraqlek Ta' dan il-poplu l-qima. Aħna nqimuk, għax int twelidt hawn fostna, U għext u kbirt hawn magħna, U ħabbejt bħalna dan is-sema sbejjaħ, Mifrux fuq din l-art tagħna. Ħabbejt dar-raħal ċkejken, qisu ġawhra, Mixħuta fost il-ħdura Tal-ġonna u tal-widien, li bil-ġmiel tagħhom Jagħmlu l-ġirien għajjura. Habbejt l-għoljiet illi jwensuna .wieqfa Fuq il-punent ta' djarna, Il-Fawwara u ta' l-Għolja u l-Għajn il-Kbira, Li jħaddru sbieħ madwarna. Ħabbejt fuq kollox lill-Qaddis Nikola, ' Li b'ismu ridt tissejjaħ, U bil-ħila ta' qalbek u ta' dehnek, Żejjint dat-tempju sbejjaħ; Dat-tempju kbir li int fassalt ġo moħħok Fil-ħolm li taf l-imħabba, Li fih int ġbart kull ħajr, kull ġmiel li jista' Il-qalb u l-għajn ixabba'. U żejjintu minn barra bil-kolonni B'weraq u friż minquxa, Bejniethom magħżulin b'arkażi jsaħħu, Bħal Panthenon mifruxa. ' Nistqarr; kulmeta mieqal f'nofs il-misraħ U nġib dal-ġmiel quddiemi, Intioss bħal seher fuqi li iġenninni U jmut fuq fommi kliemi. 106 IL-MALTI U dlonk nintebaħ, li minn temm din l-opra Ta' ħila. barranija; Kellu bil-fors ikun, wieħed li f'sidru 'Tħabbat qalb Siġġiwija. Ħallejt opri oħrajn mal-gżira mxerrda, Li jibqgħu xhieda sħiħa, Tal-qawwa tal-ħsieb tiegħek u ta' ħiltek Fuq kull tfixkil rebbieħa. Għalhekk nixtieq illum ismek ingħolli U nqajjem it-tifkira Ta' kulma għamilt biex tkabbar il-ġieħ tagħna U l-isem ta' dil-gżira, U rrid mid-dlam fejn għal snin twal kont minsi Inqajmek narġa' għall-ħajja, U ma' ta' ġewwa u mal-barranin inxandar Ta' ħajtek kbira l-ġrajja. Għax int kont kbir, mhux le bil-kobor fieragħ Li jgħammex bil-lwien tiegħu, Li jintemmu f'daqqa u kif fix-xejn jiġġarraf, Iġarraf kollox miegħu. B Il-kobor tiegħek kien mis-Sema mnissel, Mogħni bid-dawl tas-sewwa, Li ma jafx ta' din l-art it-toroq mgħawġa U s-semm tal-qerq u d-dnewwa. Għax inti-xrobt mill-għerf, li jagħti l-ħajja, Li fit-twemmin jitrabba, U kellek taħraq fik. xrara tas-Sema, Xrara ta' safja mħabba. Għalhekk ma ħallejt qatt li qalbek taqa' Imjassra mill-kburija, w U għalkemm kont kbir, dejjem f bqajt tħobb Bil-fidi tat-tfulija. u temmen Issa ilu ħafna snin, li għabt minn fostna Li l-mewt magħha ġabritek, U fit-trab u fid-dlam ta' qabar kiesaħ, Mal-gozz taħt l-art xeħtitek, U għalkemm fix-xejn ilhom li ntemmu u tmermru Il-fdalijiet ta' ġismek, Imma int għadek, ma mittx, għadek ħaj fostna, Bil-kobor ta' ġieħ ismek, U nibqgħu bik nitkabbru u nibqgħu dejjem Ngħożżu t-tifkira tiegħek, U qalb dar-raħal, fejn hemm tħabbat qalbna Tibqa' marbuta miegħek, U nibqgħu inħobbuk, nibqgħu niftakru Ku'ma int għamilt għalina, U ismek, b'ittri minqux li xejn ma jħassar, Jibqa' dejiem ħaj fina. 29 ta' Novembru, 1959. NOTA :— Din il-poeżija, Patri Ġ. Delia, 8.J. ikitibha u qraha fl-ok- każjoni ta' l-Akkademja li saret is-Siġġiewi, f'ġieħ Dr. Nikold Zammit, bħala tifkira ta' egħluq is-60 sena tal-mewt tiegħu Un